section_heading: Životopis
paragraph_text: Vraća se u Francusku nakon promjene tamošnjeg političkog režima te objavljuje djela Pierrea Josepha Proudhona i Charlesa Baudelairea. Iz ovog razdoblja potječe važno izdanje priča Charlesa Perraulta koje je ilustrirao Gustave Doré. Osnovao je Bibliothèque illustrée des Familles (od 1864. nosi naziv Le Magasin d'éducation et de récréation) u kojem su objavljivani obrazovni radovi namijenjeni za cijelu obitelj. Ti radovi nastali su suradnjom znanstvenika, pisaca i ilustratora.